‘প্যায়ার কিয়া তো ডরনা ক্যায়া’, কেন বললেন শমীক?

ওয়েব ডেস্ক : সামনেই উপরাষ্ট্রপতি নির্বাচন। তার আগেই শুক্রবার দমদমের সভা থেকে তৃণমূল কংগ্রেস (TMC) এবং সিপিএম (CPM)-কে একাসনে বসিয়ে আক্রমণ শানালেন রাজ্য বিজেপি সভাপতি শমীক ভট্টাচার্য (Samik Bhattacharya)। তাঁর অভিযোগ, উপরাষ্ট্রপতি পদে এনডিএ প্রার্থী বি সুদর্শন রেড্ডির বিরুদ্ধে ভোট দিতে দিল্লিতে একযোগে হাতে হাত মিলিয়েছে বিরোধীরা।

শমীক ভট্টাচার্যের (Samik Bhattacharya) কথায়, “উপরাষ্ট্রপতি নির্বাচনে আমাদের প্রার্থীর বিরুদ্ধে দিল্লিতে একসঙ্গে হাত মিলিয়েছে তৃণমূল ও সিপিএম। তারা দিল্লিতে নাটক করছে, সংসদ অচল করছে। পশ্চিমবঙ্গে নতুন ন্যারেটিভ তৈরি করে লাভ নেই। লড়াই করতে হলে সরাসরি পথে নামুন। রাস্তায় আসুন।”

এদিন বক্তব্য রাখতে গিয়ে তিনি হিন্দি ছবির বিখ্যাত সংলাপ ‘প্যায়ার কিয়া তো ডরনা ক্যায়া’ টেনে বিরোধীদের উদ্দেশে কটাক্ষ করেন। তাঁর চ্যালেঞ্জ, “বিজেপি (BJP) ও নরেন্দ্র মোদির (Narendra Modi) বিরুদ্ধে লড়তে চাইলে রাস্তায় নামুন। কলকাতার রাস্তায় মিছিল করুন মমতা বন্দ্যোপাধ্যায়। মিছিল করুন মহম্মদ সেলিম।” বামেদের উদ্দেশে প্রশ্ন ছুঁড়ে দিয়ে শমীক বলেন, “৩৪ বছরে পশ্চিমবঙ্গকে আপনারা কী রাজনীতি উপহার দিয়েছেন?” একই সঙ্গে তিনি দাবি করেন, পশ্চিমবঙ্গে ভবিষ্যৎ গড়তে হলে ভারী শিল্পের বিকল্প নেই।

আরও খবর :

শমীক আরও বলেন, “যতদিন বিজেপি থাকবে, কোনও বাংলাদেশ থেকে আসা হিন্দু উদ্বাস্তুর কেশাগ্র স্পর্শ করতে পারবে না।’ এর পরেই তিনি অনুপ্রবেশ নিয়ে বলেছেন, ‘ভারত ধর্মশালা নয়, ভারতবর্ষ রোহিঙ্গাদের জায়গা নয়, ভারত অনুপ্রবেশকারীদের জায়গা নয়।” রাজ্যের শাসকদলের বিরুদ্ধে তোপ দেগে শমীক দাবি করেন, “তৃণমূলের যাওয়ার দিন এসে গিয়েছে। ২০২৬-এর নির্বাচনে বাংলায় তৃণমূলের বিশর্জন হবে।”

এদিন দমদমের সভা থেকে ২৬-এর নির্বাচনের সুর বেঁধে দেন প্রধানমন্ত্রী নরেন্দ্র মোদিও (Narendra Modi)। তিনি বলেছেন, বাংলার গৌরবের অতীত আবার ফিরিয়ে আনতে হবে। সঙ্গে তিনি বলেছেন, “যত দিন বাংলায় তৃণমূলের সরকার থাকবে, তত দিন বাংলায় উন্নয়ন থমকে থাকবে’। এর পরে তিনি দাবি করেন, ২০২৬ সালেই ক্ষমতায় আসতে চলেছে বিজেপি।”